
Nûnerê Partiya Keskan li Palemana Qtrîşê, Dr. Piter Piltz li bajarê 
Viyenê, di konferanseke çapemeniyê de bi beşdariya dehan 
nûçegihanên Qtrîşî û cîhanî zanyariyek nû derheq beşdariya Mehmûd 
Ehmedînejad, Serok Komarê rejîma Komara Îslamî a îranê di 
terorkirina rêberê navdar yê gelê kurd û Sekreterê Giştî yê PDKÎ, Dr. 
Qasimlo û hevalên wî di 13.07.1989'an de li bajarê Viyenê eşkere kir. 

Li gor gotina Dr. Piltz, "di rastbûna vê zanyariya nû a Polîsê îtalya û 
Otrîşê de tu şik û gumanek tune ye". Ev zanyariya nû ji aliyê Polîsê 
dije mafya yê îtalyayê ketiye destê Dr. Pîter Pîltz. Dr. Pîltz di 
daxuyaniya xwe de wiha got: Piştî girtina qaçaxçî û bazirganekî çekan 
ê Almanî yê bi navê S di sala 2006'an de li Italyayê û di encama 
lêpirsîna Polîsê îtalyayê, wî bazirganê çekan îfade dabû ku wî çek û 
sîlahên terora Viyenê daye destê kesekî ^ ku ew jî 
Ehmedînejad, Serok Komarê rejîma Îslamî a îranê ye. Di 
lêkolîn û lêpirsînan de, S basa çawaniya nasîna kesekê bi navê 
dike ku li Viyanê têkilî pê re çê kiriye û xwestiye çekên sivik 
S bikire ku piştre ji wî re diyar dibe ku wan çekan ji bo 
Bosniyayê bûye û Burhan di balyozxaneya îranê de li 
diravê çekan jî ji balyozxaneya îranê wergirtiye. 


Dom di rûpela 2'an 


Xelkê Kurdistanê Herî Kêm Di Hilbijartinên Serok Komariya 

îranê De Beşdarî Kir 

Xelkê Kurd di Rojhilatê Kurdistanê de, A bi rêjeya herî kêm di dehemîn 
gerra hilbijartinên Serok Komariya rejîma Îslarnî a îranê beşdarî kir. Li gor 
agahiyên Navenda Nûçegihaniya Kurdistanê, xelkê Kurdistanê ji Makû heya 
îlamê bi pirranî şanoya hilbijartinên serkomariya rejîma Îslamî baykut kir û 
rêjeya herî kêm a beşdarînekirina xelkê di asta îranê de, li Kurdistanê bûye. 

Komara Îslamî ragihandiye ku di seranserê îranê de ji sedê 85 a kesên ku 
mafê dengdanê hebûn(46 milyon), di vê şanogeriyê de beşdarî kirine. 

Rejîm dibêje navinca beşdariya xelkê Kurdistana Iranê di navbera 60 heta 
70 ji sedê bûye, lê sindoqên vala û betal li gund û bajarên Kurdistanê 
berevajî vê îdeayê nîşan dan, heta 2 berbijarên rejîmê Mûsewî û Rizayî ew 
hejmar şaş zanîn. Ji ber^mîlîtarîzekirina Kurdistanê, herî zêde kirêgirtî û 
hêzên leşkerî ên Komara Îslamî çûne ser sindoqên dengdanê li kurdistanê. 

Navendên dengdan bi Serok Komarê dehem ê rejîma Îslamî li Kurdistanê 
vala bûn û baykut gellek berçav bû. 

SIYASI 


Agirî 


Spasnameya Hevbeş Derheq Baykutkirina Serkevtî Ya Şanoya 
Hilbijartinên Serok Komariya Îslamî Ya îranê 


Ş 


anoya hilbijartinan bi dawî hat û 
di dawiyê de, sîstema Wilayeta 


Feqîh, Mehmûd Ehmedîmijad, mohreyê 
ravkirî yê rêberê nizamê, wekî Serok 
Komar destnîşan kir. Asta berçav a 
beşdariya xelkê li bajarên mezin û 
gerimkirina bazara wê şanoya 
nedemokratîk, ew şik û xeyale xiste 
nav hizra bi milyonan xelk, navend û 
çavdêrên siyasî yên li derveyî welat ku 
beşdariya xelkê di wê bi nav 
hilbijartinê de, dê guhartinan di 
sîstema Wilayeta Feqîh de misoger 
bike, lê bê hay ji vê çendê ku 
desthilata reha a Wilayeta Feqîh û 
endazyarîkirina hilbijartinan, zêdetir ji 
her demeke din dê bêhurmetiyê bi 
deng û xwestekên xelkê îranê bikin. 
Eva ku bal Wilayeta Feqîh girîng nîne, 
dengê xelkê û beşdariya wan di 
diyarîkirina çarenivîsa siyasî a wî welatî 
de ye. 

Di vê navberê de xelkê Kurdistanê 
weke her car pêşengî û hişyariya bilind 
a xwe di warê siyasî de nîşan dan û li 
şûn xapînokên sîstema Wilayeta Feqîh 
neçûn. Neteweya şiyar û mafxwaz a 
Kurd, şanoya hilbijartinên Komara 
Îslamî a îranê baykut kirin û careke din 
bi hemû xelkê Iranê û cîhanê nîşan 
dan ku ji bo gihîştin bi maf û daxwazên 
xwe, ji xebatê mandî nabin û bi pîlanên 
Komara Îslamî a îranê nahên 
xapandin. Di cihê xwe de ye, em spasê 
ji wî xelkê hişyar û welatparêz bikin ku 
bangewaza rêberên rastbîn yên siyasî 
û hêzên resen yên xebatê pejirandin û 
bi helwesteke yekgirtî û camêrane, 
careke din ''NA" gotne rejîma Îslamî a 
îranê û hemû xapînokên wê rejîmê. 

Encama dehemîn dewra hilbijartinên 
serok komariya îranê, careke din ev 
yeke selimand ku hemû cure hewlek ji 
bo pêkanîna guhartinan li îranê, 
dubarekirina ezmûna şikestxwarî a 
berê ye û tenê xeyaleke bêencam e û 
hevdem xisarkirina hêz û şiyana xelkê 
azadîxwaz ê îranê û xelkê mafxwaz yê 
Kurd e. Bê naverokî û nebûna şiyanê di 
bezandina hêlên sor yên sîstema 
Wilayeta Feqîh û yasaya bingehîn ya 
rejîmê ji aliyê guhartinxwazan ve, bêtir 
ji her demekê, di xurtkirina asta 
xemokiya siyasî û bêhêvîtiyê de û ji rê 
derxistina xebata siyasî û radîkal a 
xelkê li dijî sîstema Wilayeta Feqîh, di 
seranserê îranê de toz û ax kiriye 
çavê xelkê guhartinxwaz û bêwatebûna 
bangewaz ji bo beşdarîkirina xelkê di 



vê şanoya sexte û derewîn de eşkere 
kir. 

Ji aliyekî din ve hişyarî û asta 
têgihîştina bilind a xelkê Kurdistanê 
derheq derew û fêlên rejîmê, her di 
destpêka wê de, cihê serbilindî û 
lêhûrbûnê ye. Xebata mafxwazane a 
gelê Kurd bi dirêjiya dehan sal 
berxwedan û qurbanîdan û dijberî tevî 
dîktatoriya Îslamî li îranê, nehêlaye ku 
pêgeha herî kêm ya civakî ji bo vê 
pêvajoyê li Kurdistanê bihê ewle û 
desteberkirin. Kifş û eyankirina kakil û 
naveroka pirojeya bi nav 
reformxwaziya dewletî weke beşeke 
cudanekirî ji sîstema Wilayeta Feqîh, 
heqaniyeta herî mezin a xwe di vê 
gerra dawiyê de, ber bi civata cîhanê 
da kifş û holê. 

Em bi hemû xelkê Kurdistanê 
radigehînin ku emê di bûyerên girîng 
yên siyasî de li pêşerojê hewlê bidin ku 


ji her demekê pitir yekdengtir bin û 
yekîtiya bizava mafxwazane a gelê 
Kurd bihêztir bikin. Bê guman gihîştin 
bi mafên rewa û dîrokî yên gelê Kurd, 
ragirtina hêvî û bawerdarkirina bi 
milyonan civatên xelkê azadîxwaz yê 
Kurd, hêvênê gihîştin bi serkevtin û 
berdewamiya xebata bêrawestan ya 
me li dijî dîktatoriya Wilayeta Feqîh e. 

Spas ji bo we keç û xortên şiyar ên 
gelê Kurd ku vê carê jî hûn bi fêlbazî û 
derewên Komara Islamî a îranê 
nehatin xapandin. 

Pîroz be yekîtiya we di pêxema 
hewildana bêrawestan ji bo 
bidestxistina mafên we yên rewa. 

Partiya Demokrat a Kurdistana 
îranê 

Komeleya Şoreşger a 
Zehmetkêşên Kurdistana îranê 

24'ê Cozerdana 1388'an a Rojî 

14'ê Hezîrana 2009'an a Zayînî 


Doma Rûpela l'an 

Piştî heyamekê û di destpêka meha Tîrmeha 1989'an de, Burhan careke 
din bi S re têkiliyê çê dike. S daxwazê jê dike çend çekên sivik jê re 
amade bike û di heftiya yekem a Tîrmeha 1989'an de, bjgihîjne destê wî. 
Di hevdîtina navbera Burhan û S de ku di balyozxaneya îranê de dibe, bo 
cara yekemîn kesekî bi navê Mihemed dibîne ku weke S dibêje di sala 
2005'an de bû Serok Komarê îranê. 

S dibêje, min bi wan re li hev kir ku 5 heta 8 çekên sivik ên otomatîk 
bayî 50 hezar dolaran ji wan re bikirim û piştî heşt rojan çek gehandine 
Viyenê û di balyozxaneya îranê de çek radestî Burhan û Ehmedînejad 
kiriye. 

3 salan berî niha jî şahidek bi navê D li Fransa hin zanyarî eşker kirin û 
da polîsê Austryayê ku diselimand rola Ehmedînijad di terorkirina Dr. 
Qasimlo û hevalên wî de pirr zêde bûye. 

Di dawiya wê Konferansa çapemeniyê de, Dr. Pîltz got: "Divê dewlet û 
Parlamentoya Otrîşê di çend rojên tê de helwestek ron û zelal bigre û li 
benda helwêsta dozger û aliyên qanûnî yên Otrîşê nebe, ji ber ku ew 
pirsek siyasî ye û pêwîst e siyasetvan helwêstên xwe diyar bikin û divê 
dosyaya terora Viyenê bikeve kar û dest bi lêkolîn û lêkolîn bihê kirin". 












Agirî 


SIYASI 


Hejmar 113, 21ê Hezîrana 2009^^ 


Xebata kurd bi soz û qewlên derew ji rê dernakeve 


MÎTRA 

D i dema coş û xuroşa 
paropagandaya şanogeriya 
hilbijartinê de, hinek qise û 
bas hatin holê ku piştî nişîna 
vê coş û xuroşê û wê qonaxa ajîtasyon 
û propagandayane, hewce dike 
helwêst li ser bihê girtin û bi durustî lê 
bihê fikirîn û pêwîst e ku aliyên wê 
basê bihên dahûrandin heta ku em bi 
başî di vê qonaxa ku em tê de ne, tê 
bigihîjin. 

Ewa ku armanca basa me ye, ew 
propaganda û wade û soz bûn ku ji 
aliyê berbijarên Serok Komariyê ve li 
dor mafên neteweyan li îranê yan bi 
gotina wan "pirsa qewman" kete 
rojevê û di vê derbarê de jî şêwara 
çandî ya rejîma Komara Îslamî biryarek 
pejirand ku di zanîngehan de di 2 
wahidên êxtiyarî de zimanê "qewman" 
bihê dersdayîn. 

Ew basên wan berendaman û ew 
biryara dezgeheke rejîmê, aliyê wan yê 
xurt dikeve çarçoveya 

propagandakirina serdemê bi nav 
hilbijartinan û di rastî de merema 
sereke a wan derewekirin digel xelkê 
bû. Heke em bi hûrî li wan bas û 
biryaran binihêrin, vala û 
bênaverokbûna wan ji me re derdikeve 
holê ku di doma vê nivîsarê de em dê 
biçin ser hilvedana perde li ser fêlbazî 
û wan durûşmên bêraverok, lê di pêş 
de hewce ye em nirxandin û 
dahûrandinekê li ser sedemên ketne 
rojeva mijareke wiha û cura îtjrafkirin û 
xweanîna rejîma Komara Îslamî bi 
hebûna "pirsa qewman" bikin. 

Di destpêka bidestvegirtina desthilatê 
û di rastî de tevî talabirina destkevtên 
şoreşê ji aliyê komekî kevneperest ya 
alîgirê Xumeynî, neteweya Kurd bi 
awayekî aştîxwazane xwestek û 
daxwazên xwe ku bi salan bû hatibû 
binpêkirin û hemû cure serkut û 
perçiqandinek bi dijî gelê kurd hatibû 
meşandin, anî berbas û piştî hiloşîna 
rejîma dîktator a Paşayetiyê, netewa 
Kurd weke neteweyên din ên îranê 
daxwazkarê azadî û dadperweriyê bû, 
lê daxwaza aştîxwazane a Kurd bi agir 
û hesin û bi fermana cîhad û qirkirinê 
hate dayîn û ji wan salan ve ku rejîma 
Xumeynî êrîşeke berfireh kir bo ser 
Kurdistanê û hemû Kurdistan mîlîtarîze 
kir, heta niha herdem bas ji "Umeta 
Wahid a Îslamî" kiriye û di siyasetên 
xwe de, di qise û propagandayan 
rejîmê de bas ji yekbûna Umeta Îslamî 


û haşakirin ji hebûna pirsa netewî li 
îranê hatiye kirin. 

Bi dirêjahiya 30 salan haşa û 
înkarkirin ji hebûna mafê neteweyan li 
îranê û nemaze înkarkirina pirsa 
neteweya Kurd, ev neteweya 
azadîxwaz, bi awayê cur bi cur û bi 
ziman Dû axavtinek cuda, xwe ji 
siyaseta faşîstî û qirker a rejîmê cihê 
kiriye û di hemû derfetekê de hebûna 
xwe selimandiye û qet ji xebata 
azadîxwazane û mafxwazane nehatiye 
veqetiyan. 

30 sal xebata tev aliyane a Kurd li dijî 
Komara Îslamî û ji bîrnekirina maf û 
azadiyên wî gelî, Komara Îslamî neçar 
kiriye ku îtirafê bi hebûna dozeke wiha 
bike, helbet bi awayê fêlbazane yê xwe 
û bi merema kêmbihakirina 
daxwaziyên wî gelî û berteskkirina wan 
di çend xalên bênaverok de. 

Di van çend salên dawiyê de û tevî 
hatne rojeva gellek guhartinên siyasî û 
guherîna hevsengiyên siyasî, 
dîplomatîk û stiratejîk, Komara Îslamî li 
hember hilkişan û bi gurrtirbûna 

rejîma Komara Islamî bi bask û 
bandên cuda yên xwe ve, niha piştî 
çendîn sal tepeserî, tawan, kuştin û 
malwêraniyê, dengê neteweyên îranê 
û bi taybet neteweya kurd bi wan 
nehatiye fetisandin, û li bin zext û 
givaşên siyaseta cîhanî, deverî û 
navxweyî û ji ber xurtbûna xebata 
tevalî ya netewî li îranê, cehd û 
tekoşîna kontirol, kêmkirin û bi 
larêdebirina xwastek û daxwazên 
netewên mafxwarî dide 


daxwazî û mafxwaziya neteweya Kurd 
de hil ketiye. 

Hiloşîna bilûka Soviyetê, rejîma 
Sedam, çespana Federalîzmê di 
sîstema siyasî a îraqê de, hatina hêzên 
Amerîka ji bo herêmê û pirr guhartinên 
siyasî ên li pey wê hatinê de, û 
herwiha xurtbûna xebata netewî a 
Kurd di hemû parên Kurdistanê de û 
pêşdeçûn û berfirehbûna xebata 
netewî - demokratîk li Kurdistana îranê 
û xelkîtirkirina wê xebatê ku em dikarin 
ji daxistina dukan û bazarên bajarên 
Kurdistanê bi hilkevtên cur bi cur û 
nemaze di bîranîna rêberê neteweyî, 
Dr. Qasimlo de bi ronî û eşkere bibînin, 
hemû ew guhartin in ku Komara Îslamî 
bi mecbûrî divê bibîne. 

Di dema derbazbûyî de, navendeke 
ser bi yek ji dezgehên rejîmê, bi navê 


navenda xwendin û lêkolîna stiratejîk, 
raporek ji bo wê dezgehê amade kiribû 
ku ew rapor hate belavkirin û kete 
destê xelkê jî. Di wê raporê de, her 
çiqas pirr zanyariyên şaş jî têde hatiye 
baskirin û hewl û cehd hatiye dan heta 
di zanyariyan de jî hîle û çewaşekarî 
bihê kirin, lê bi neçarî îtiraf bi hebûna 
pirsa neteweyî di Kurdistanê de kiriye û 
her wiha îfade bi wê yekê kiriye ku 
doza kurd ji vê mezintir û berfirehtir 
bûye ku rejîm bikaribe bi derbelêxistin 
û tundûtûjiyê qir û bêdeng bike. Her 
çiqas di vê raporê de û di siyaseta 
rejîmê de doza Kurd bi pirsa "qewm û 
qewmçîtî" binav dikin û di rastî de 
dixwazin biçûk bikin û bêhurmetiyê pê 
bikin. 

Di beşek ji vê raporê de, di rûpela 24 
de hatiye: 

"... guhrtinên hundirîn ên zû di 
çarçovaya "qewmçîtîya" kurdî li îranê ji 
alî, şêwe û alavên xebatgêrî, edebiyata 
zal, awayê xebatê, rêberên tevgerê, 
mekanîzmên têkiliyê û wd... yê bûne 
sedema vê çendê ku qewmçîtî bi 
awayekî micid û xurt di civaka 
Kurdistana îranê de dubare were 
berhemanîn û xurt û bihêz bibe". 

Di beşa dawî a vê raporê de, basa 
awayê serederîkirin tevî diyardeyek bi 
gotina wan "qewmçîtî" dike û çendîn 
rêçareyên pirtîkî dixe hember rejîmê û 
sîstema Komara Îslamî: 

Hemû ew base û rêkarên wê cihê 
lêhûrbîn û nirxandina taybetî ne. Heta 
siyaseta Komara Îslamî ji aliyên cuda 
xuya bibin, lê ewa ku li vir cihê basa vê 
mijarê ye, beşek ji wan rêkarane 
dişibin propagandaya serdemê 
şanogeriya hilbijartinan. 

Di beşek ji wan rêkaran di asta 
deverên kurdakincî de dibêje: 

"l.Tejîkirina valahiya aliyên fikrî û 
siyasî li herêmên kurdakincî ên îranê û 

n 

Armnc ji vê tejîkirina valahiyê ku 
piştre jî diçe ser awayên tejîkirinê ku ji 
aliyê mamostayên zanîngeh, 
hunermend û nivîskarên bi qewlê wan 
welatparêz ve, ewa ye ku ew hejmonî 
û gotara siyasî ku ji aliyê hêzên siyasî 
ên Kurdistanê ku li dijî rejîmê dixebitin, 
divê bihê şikandin û kes û aliyên ser bi 
rejîmê li ser navê gotara nû û çandî ve, 
di herêmên kurdakincî de 
propagandayê bikin û cihê wan hêzên 
siyasî bigrin û bîr û rama siyasî li 
Kurdistanê bikeve bin dest û kontrola 

Dûm di rûpela 5'an de 

RONI 

Quncikek ji bo şiroveya bûyer û babetan ji xwendevanên ”Agirî” re 


Ebdullah Hicab 


Komara diz û derewînan 



D îmaneyên kandîdayên 

hilbijartina gerra lOê ya 
serokkomariya rêjîma Komara 

Îslamî (heke nav jê danên hilbijartin!), 
ku di medyayên dewletê de hatin 
weşandin, pirr tiştên ku caran weke 
tabû an tilisim dihatin temaşekirin, anî 
rojevê. Ji dizî û derewên karbidestan re 
bigre heya netifaqiya di asta herî bilind 
de, yek li pey ya din bi zimanê 
hilbijardeyên Komara Îslamî hatin 
berbasê. Nîqaşên di navbera 
kandîdayan de, ligel ku encama 
hilbijartinê û çarenûsa welêt, her nebe 
carê naguhere, lê bi xwe ezmûnek nû 
bû. Encama hilbijartinên Komara 
Îslamî, piranî berî hilbijartinê diyare, lê 
her çi ba, ji niha û pê ve rêjîm bi 
lêgerên nû re rû bi rû kiriye. Du 
mijarên here berçav, bê qîmetbûna 
îdeal û pîvan û kesayetiyên ku di 
destpêka hatine ser kar a Komara 
Îslamî de ji Xumeynî nêzîk, û ya din 
mijara sextekarî, dizî û derewan bû. 
Pêşbînî tê kirin, di dema pêşiya me de 
pêvajoyek dest pê bike ku zehmet e 
Komara Îslamî bikare pêşiyê jê bigre. 
Serokkomarê nû yê îranê her kî be, 
bila bibe, lê êdî nayê veşartin ku dema 
îdela û pîvanên ku Komara Îslamî 
dixwest di civaka îranê de bi cîh bike, 
bi ser çû ye. 

Di pêvajoya propagendaya 

hilbijartinê de agahî an mijarek nû 
derneket. Her çend berendaman pirr 
tişt li ser hev gotin û perdeya rûyê xwe 
û rêjîma xwe hildan. Lê ji bo 

neteweyen îranê tu gotinek nû di wan 
nîqaşan de tune bû, ji ber ku her sê 
gotinên sereke yen di niqaşan de, anî; 
dizî, derew û sextekarî bi salan e weke 
beşek ji zat û kesayetiya Komara 
Îslamî lê hatine û tê zanîn. Lewma 
pêwîst jî nake di vê zincîre basê de ev 
babet, bi serê xwe, bibe mijara 

baskirinê. Lê hilsengandin û nirxandina 
hin warên nîqaşan derdixe ku asta 
kultûra siyasî ya îrana îro li ku ye. Ev 
zincîre bas, dê awirekê bide rewşa 

siyasî, civakî, abûrî û siyaseta derve ya 
Komara Îslamî. Pişt re dê hin 
helwêstên siyasî li hember pêvajoya 


hilbijartinê hilsengîne û karîgeriya wan 
helwêstan li ser rewşa niha û pêşerojê 
bîne berbasê. Di beşa dawî de hin 
pêşniyar ji bo pêngavên pêwîst bikevin 
rojevê. 

Propagandaya hilbijartinê 

Hilbijartina azad, kanala sereke ya 
xurtkirina bingeha demokrasiyê ye. Lê 
hilbijartina kontrolkirî ku di Komara 
Îslamî de birêve diçin, bi tenê emrazek 
din e ji bo xapandina civakê û 
binpêkirina^ pîvanên demokratîk. 
Komara Îslamî hem hilbijartinan 
kontrol dike û hem berî hilbijartinan 
diyar dike ka kî ji sindûqê serketî bê 
der. Di şanosaziya dawî ya hilbijartinê 
de jî ew rewş bi heman şîweyê diyar 
bû. Ji ber wê çendê, encama 
hilbijartinan tu giring nîne. Berî 
hilbijartinan çi bû, ya bûyî çi derxist û ji 
niha û pê ve kî çi dike, giring e. 

Kêmasiya tunebûna demorasiyê her 
di destpêka a pêvajoya hilbijartina 
serokkomariya îranê de xwe nîşan da. 
Dezgehên ragehandina rêjîmê, di 
destpêkê de jêstek biwêrane girtin û 
xwestin nîşan bidin ku demokrasiya 
Komara Îslamî ji demokrasiya rojava 
kêmastir nîne. Lewma ji bo cara yekê 
di dîroka siyasî ya îranê de, rêze duela 
navbera berendaman de weşandin. Lê 
hema di destpêkê de berhema wê 
kultûra siyasî, ku Komara Îslamî 
afirandiye, xwe nîşand da. Nîqaş li ciyê 
ku bikeve xeta baskirin li ser pilan û 
pirojeyên kar, bûne meydana 
bêhurmetîkirin û êrîş ji bo ser takekes, 
berendam û karbidestên niha û yên 
pêşîn. Xalên ku di pêvajoya 
propagendaya de balan meriv 
dikişandin, bi kinî ev bûn: 

Nizimbûna asta kultûra siyasî û 
jarbûna metodên diyalogê 

Her li destpêka nîqaşên di navbera 
berendaman de, encamên kultûra 
siyasî ya ku Komara Îslamî ava kiriye, 
di nîqaşan de reng veda. Tundutîjî di 
gotin û helwêst û kiryaran de, gotinên 
sar û pirr ji bêhurmetî, gef û 
çavtirsandin û hwd. Kultûra ku li ciyê 


rexne ji bername û pirojeyên kar, li 
ciyê bernameyên alternatîv, êrîşê dike 
ser kesan û aliyan, bi jiyan û îdealên 
Komara Îslamî ve girêdayî ye. Bi kurtî 
edebiyata siyasî ya îranê ji bo vê 
gotara siyasî ya niha bûye bingeh. Her 
ji Xameneyî re bigre heya Ehmedînijad 
û pasdar û besîc û kopal bi destên 
wan, û li eniya din, ji Mûsewî û 
Refsencanî re heya şêwirmend û 
hevkarên wan, hemûyan weke hev 
kultûra siyasî ya Komara Îslamî bi kar 
anîn. Kultûrek pirr ji nefret, kîn, dijberî, 
fen û xap û sextekarî. Lewma pirr bi 
rahet ji hev re digotin "diz" û 
"derewîn". Niha yek ji wan "diz" û 
"derewînan" dubare bûye serok komar. 
Lê diyar e weke çawan xelk baweriyê 
bi rêveber û serokên rêjîmê nake, 
ewan bi xwe jî bawerî bi hev û din û bi 
gotin û siyaseta xwe nînin. Lewma kî 
tê ser kar, kultûra siyasî û qedera 
welat her weke xwe ye. 

Bê rengbûn û têkçûna manaya 
durûşmên rêjîmê li ser exlaq û 
manewiyatê 

a Xumeynî û hevbîrên wî, Komara 
Îslamî li ser bingeha durûşmên dijî 
Amerîka û Rojava damezirandin. Di 
komara wan ya îdeal de manewiyata li 
gor pîvanên Wilayetê Feqîh û 
giringînedan bi jiyana dinyayî bingeh 
bû. Hêviya Komara Îslamî ev e ku xelk 
berê xwe bide destê îmam û 
muctehidê zane û alim û bi tenê 
guhdarî emr û fermanên îmam û 
rêberan be. Berendam û piştîvanên 
wan ji ber ku dizanîn ku reng û rûyê 
durûşmên Komara Îslamî tu qîmetek 
nava civakê de nîne, di pêvajoya 
hilbijartinan de, pirr kêm ev duruşm 
gotin. Mijarên abûrî, siyaseta derve û 
derew û dizî û netifaqiyên di navbera 
karbidestan de, rojeva sereke ya 
propagandaya hilbijartinê bû. Duela di 
navbera berendaman û nîqaşên sereke 
yên hilbijartinê, nîşan da ku ev durûşm 
û daxwazî tenê kultûra şidet û dijberiyê 
xurt dikin, lê kêrî civakê û birêveberiyê 
nayên û ne di rojeva civaka îranê de 
ne. 


Dom di R. 6 ’an de 

rejîma Komara Îslamî. 

Di xaleke din de pêşniyaz dike: 

"3.Pêşîgirtin ji vê çendê ku 
zanîngehên Kurdistanê xwecihî bihên 
kirin". 

Ku di rastî de armanca wê ewa ye 
xwendekarên Kurd li sernaserê îranê 
belav bikin, bona ku derfeta 
xwerêxistinê bi wan nehê dayîn û her 
wiha ji cihên din ve xwendekar ji bo 
zanîngehên Kurdistanê bihên şandin 
bona ku fikirîn û kultûra Kurdî li 
zanîngehên Kurdistanê bihên 
perawêzkirin. 

Di xaleke girîng a wan rêkarane de, 
di rûpela 29 de, dibêje: 

"Xurt û pêşdebirina partîtiyê û 
pirsgirêkên bask û destekçîtiyê li 
deverên kurdakincî bi mirama rakêşana 
bala xelkê ji mijara herêmî û qewmî ve 
ber bi bas û mijarên giştî ên welat". 

Eva ew bas û xala girîng e ku em 
dikarin di çarçoveya serederiya vê 
dawiyê a berbijaran de şirove bikin û 
bizanin ku berendamên destbijêrkirî ên 
rejîma Komara Îslamî çima bi çend qise 
û xalên bênaverok bas ji "qewmam" 
dikin. Di rastî de, her ew şerê zêrîngirî 
ye ku wan berendaman xiste rê û yek 
du daxuyaniyên bê naverok hatin dayîn 
û biryareke Şêwra Çandî a rejîmê jî 
hate dayîn, ji bo rakêşana bala 
neteweyên bindest û nemaze 
neteweya Kurd bo nava rikeberiya 
nava band û destekên rejîma Komara 
Îslamî bû û hêz û şiyana mafxwazane 
û azadîxwazane a Kurd ji kanala şerê 
baskî û bandî, talanker û tawanbarên 
rejîma Komara Îslamî vala bikin. Di wê 
çarçoveyê de û di doma wê siyaseta 
giştî de ye ku rejîma Komara Îslamî 
dixwaze bala xelkê ji daxwaziyên 
netewî û xwecihî ber bi navenda 
desthilatê rabikêşîne, bi erxayînî ve her 
li wan çend rojane propagandaya 
hilbijartinê bi dawî nahê û senaryo û 
şanogeriyeke din bidestve dibe û dê 
pîlanekn din dabirêjin bona ku bi qewlê 
wan kurd û netewên din bi desthilat û 
bi navendê ve girê bidin û daw û 
telikek din dê di holê de be heta bi 
rûçikeke rengkirî, bi sere dawekê ve 
xelkê Kurd bi mohre û bandeke rejîma 
Komara Îslamî girê bidin. 

Lê neteweya kurd û hêzên siyasî yên 
qada xebatê, gellek ji vê yekê hişyartir 
in ku rê bi van çewaşekarî û 
kompiloyan bidin. 

Di dawiyê de ji bo eşkerebûna 
bênaverokiya wan terze pîlan û 
bernameyên rejîmê ku dê di pêşerojê 
de jî birêve biçin, emê berhevdanek 
bilez bi ser du daxuyaniyên berbijaran 
û biryara şêwra çandî a rejîmê de 

bikin. Yek ji wan, daxuyaniya Kerûbî bû 
ku hinekê zelal û eşkeretir ji yê din 
qala kêmnetewan kiribû û emê îşare bi 
çend xalên girîng ji wan qewl û sozên 
derewîn ku wî dabû, bikin: 

Yekem, di beşa paremayîbûna 
aboriya "deverên qewman" de, soz 
dabû ku "para wan ji desthilat û saman 
û pişikdariya wan li mafên siyasî, aborî, 
civakî û çandî li gor behre û hewcehiya 
wan dê bide". 

Anku divêt wan behre û şiyana vê 
hindê hebin heya ku mafên siyasî, 
abûrî, çandî û civakîl! bi wan bihê 
dayîn û ew behre û şiyane jî divêt 
Kerûbî binirxîne! 

Duyem: li hemberî wan jnadeyên 
yasaya bingehîn ya Komara Îslamî ku 
bi kêmî bas ji "qewman" kiriye û weke 
Kerûbî dibêje "Moetel" mane, dê hewlê 
bide ku kosp û astengên ser rêya wan 
bendên makezagonê hilgire!! Ew sozê 
nade ku dê wan cîbecî bike û îmkanat 
û xerca cîbecîkirina wan ewle û 
misoger bike, ji ber ku tenê hewil dide 
ku astengan hilbigre û ger jî nehatine 
hilgirtin, dê wan bi xelkê û dadgeha 
edalet a Xwedê bidim nasandin"!! 

Sêyem: di parek din de Kerûbî ji bo 
mohreyên ser bi rejîmê li nav kurdan 
ku heya niha serê wan bê kilaw maye, 
soza vê çendê dide ku" Mifahstandin ji 
zerfiyeta hêzên jêhatî û bi ezmûn yên 
"qewman"!! 

Çarem: di beşek din de li hember 
xwendin û nivîsandina bi zimanê 
zikmakî ew nek her qebûl nake, belku 
tenê soz dide ku astengên ser rêya 
mifah standin! Ji zimanê qewman di 
çapemenî û ragihandinên giştî û 
wanegotin bi wan zimanan di 
zanîngehan de hilbigre. 

Pêncem: li ser xwendina kurdî di 
zanîngehan de dibêje ku dê astengên 
ser rêya xwendina xwendekarên kurd 
di zanîngehên din yên îranê de 
hilbigre! Ku ev bende û rapora ku me li 
jor qala wê kir, gellek dişibin hev! 

Di daxuyaniya Mûsewî de jî bi 
awayekî pirr bertengtir ji daxuyaniya 
Kerûbî çend xalên giştî û bê wate 

hatine ku hewlek zaf jî daye di 

çarçoveya edebiyata Komara Îslamî û 
Wilayeta Feqîh de darêje. Tişta herî 
girîng bal Mûsewî pirsa olî ye û di 
daxuyaniya xwe de jî wek rêçare 
dibêje: divêt em bawerîyê bi pirr 

qewmiyê bînin"!! 

Her di çarçoveya wî awayê 

piropagendeya hilbijartin û şanogeriyê 
de, şêwra bilind a çandî ya rejîmê jî 
biryarek da û eva pesend kir ku bi 
zimanê "qewman" (Erebî, Azerî, Kurdî, 
Belûçî û Turkmenî) di zanîngehan de 

ders bê gotin, şêweya gotinê jî ewqas 
berteng kiriye ku tenê henek pêkirin e. 
Di vê biryar û birêvebirinê de dibêje: 
"Di zanîngehan de li van rişteyên dersî 
yên ziman û wêjeya farsî, 2 wahidên 
bijarte bo zimanê "eqwaman" bihê 
danîn." Yanî dibêje xwendekarek 
rişteya wêjeya farsî ku çar salan ew 
ziman xwandibe û bi tevahî şehrezayî 
têde hebe, dikare bi awayekî dilxwaz 
waneyek 2 wahidî ku tenê bo tirmek 
(nîvsal) xwandinê û ew jî heftiyê tenê 
demjimêrekê bixwîne. 

Ev jî hemû dilxwaz e û ger wek çend 
sal berî niha ku hate ceribandin, ger di 
her zanîngehekê de û bo her tirmekê û 
ji bo her waneyeke dilxwaz hejmara 
daxwazkaran negihîje qasê hewce, ew 
wane dê bihê rakirin! Her wekî çend 
salan berî niha li Zanîngeha Azada 
Îslamî ya Kurdistanê her ew tişt 
pesend kirinûn û dîsan hilgirtin. 

Bi vî awayî em bi vê encamê digihîjin 
ku rejîma Komara Îslamî bi bask û 
bandên cuda yên xwe ve, niha piştî 
çendîn sal tepeserî, tawan, kuştin û 
malwêraniyê, dengê neteweyên îranê 
û bi taybet neteweya kurd bi wan 
nehatiye fetisandin, û li bin zext û 
givaşên siyaseta cîhanî, deverî û 
navxweyî û ji ber xurtbûna xebata 
tevalî ya netewî li îranê, cehd û 
tekoşîna kontirol, kêmkirin û bi 
larêdebirina xwastek û daxwazên 
netewên mafxwarî didin. Ezmûn û 
ceribîna han jî nêzîk bi 30 salan berî 
niha hate cebandin, wê demê ku piştî 
êrîşa havane ya sipaha Xumênî bo ser 
Kurdistanê û berxwedana 
qehremanane ya kurdan, Xumênî bi 
neçarî daxwaza agirbest kir û mijûlê 
xwe amadekirin bona êrîşa bo ser 
Kurdistanê bû. 

Di wê demê de jî bo bertengkirina 
daxwaziyên kurdan, cehdek bi vî awayî 
hate dayîn û mixabin taqimek 7 kesî ji 
PDKÎ cuda bûn, hin aliyên din jî hatin 
xapandin û bihev re çûne hembêza 
Komara Îslamî, lê neteweya kurd xebat 
û berxwedana xwe domand û ew 
taqim û aliyên xapandî ji aliyê rejîmê 
ve piştî midehek kurt ketne ber êrîşê, 
parek ji wan rêya caşatî û îxaneta bi 
gel hilbijartin, hin ji wan jî hatin 
bêdengkirin û dîrokê nirxandina xwe li 
ser wan kir û rejîmê jî hemû soz û 
qewlên xwe binpê kirin. 

Niha jî piştî 30 sal xebata neteweya 
kurd, dîsan dê bi şanazî û serbilindî ve 
pirosesa rizgarîxwazane û 
azadîxwazane bidomîne û bi tu pîlanek 
Komara Îslamî naxape û xebata berheq 
a gelê kurd ji rê dernakeve. 

Tunebûna pilana kar û pirojeyên siyasî 

Her yek ji berendamên serokkomariyê di destpêka nîqaşên 
xwe de basî pilanên berfireh ên kar û projeyên siyasî dikirin. Lê 
di piratîkê de ji hin pilanên giştî yên abûrî bi der, pilanek siyasî 
ji bo guhertina rewşa welat derneket holê. Bernameya ku 
Mehdî Kerûbî ji bo guhertinê anî rojevê, tenê di çarçoveya 
durûşman de bû. Ji bo mijara mafê kêmneteweyan û grû|Dên olî 
û yên zimanî, rêçareya Kerûbî, Yasaya Giştî ya Komara Îslamî 
bû ku ji 175 xalan, 125 ji wan li dijî mafê mirovan, demokrasî û 
azadiyê ne. Pilanên abûrî yên Rizayî û mijara diyalog û nermiya 
di pêwendiyên bi cîhana derve re bi tenê berdewamiya siyaseta 
Refsencanî û pişt re jî ya Xatemî bûn, ku tu ji wan di wan 
pilanên xwe de ser neketin. 

Nebûna alternatîvan 

Ev çar berendamên hilbijartinê, weke du alternatîvan xwe 
dane pêş, lê pilana wan ya kûr ji bo kar, di yek çarçoveyê de 
bû. Mûsewî hin derew û sextekariyên Ehmedînijad eşkere kirin 
û xwe weke dijberê wî anî pêş, lê nekarî weke alternatîvek 
siyasî derkeve hemberî Ehmadînijad û piştevanê wî yê xwedî 
desthilat, Xameneyî. Bi kinî, her çar kandîd li ser yek şopê 
dimeşiyan û dê di pêşeroja siyasî ya îranê de jî her li ser yek 
xetê bimeşin, lê renge zimanê cuda bi kar bînin. 

Desttêwerdana organ û aliyên xwedî desthilat 

Dengê gel û daxwaziyên civakê ji bo karbidestên Komara 
Îslamî giring nîne. Lewma berî ku pêvajoya propagandayê dest 
pê bike û li dema hilbijartinê jî, hem Xameneyî, hem Sipaha 
Pasdaran û hemû dezgeh û desthilatdarên rêjîmê bi zimanê tûj 
derketin pêşiya xwesteka guhertinê. Hêzên Sipaha Pasdaran 
berî ku hilbijartin dest pê bike, bi eşkere gotin ku dê daxwaza 
guhertinê di qirka daxwazkeran de bifetisîne. Serokê olî û tu ji 
berendaman ji Sipaha Pasdaran re negotin ku "dengê gel pîvan 
e". Ji bo wan pîvan tenê parastina desthilat û yasayên Komara 
Îslamî ye. 

Destnîşankirina kandîdayê desthilatê 

Alîgiriya pirr vekirî û eşkere ya organ û dezgehên propaganda 
û ragehandinê ji kandîdayê desthilatê, Mehmûd Ehmedînijad, 
diyar dikir ku tê xwestin kî ji sandûqan derkeve. Encam berî 
hilbijartinan diyar bû... 



Nivîsîn: Peter R. Baehr 
Wergeran: Mecîd Heqî 


Rola Mafê Mirovan Di Siyaseta 
Dereve De 

H inek beşên Carnameya Cîhanî ya Mafên Mirovan di 
gellek peymanên navnetewî de hatine şirovekirin û 
ji aliyê Neteweyên Yekgirtî ve û gellek welatên 


Çalakekî Siyasî Yê Kurd Bi Cezayê 
îdamê Hate Mehkûmkirin 

Çalakekî siyasî yê Kurd bi navê Husên Xizrî, akinciyê 
bajarê Urmiyê, bi tometa propaganda li dijî rejîma Îslamî a 
îranê û hevkarîkirin tevî yek ji partiyên Kurdistanî yên 
neyarê rejîmê, ji aliyê Taya yek a Dadgeha Şoreşa bajarê 
Urmiyê ve bi cezayê îdamê hate mehkûmkirin. 

Li gor nûçeya Komeleya Çalakên Mafên Mirovan li îranê, 
Husên Xizrî, payîza sala borî ji aliyê hêzên hêzên 
Ewlekariyê ve hate binçavkirin û pirraniya dema 
binçavkirinê de di hepsa takekesî a destbisergeha îdareya 
Ewlekarî a bajarê Urmiyê de bûye. Navhatî li wir di bin 
givaşan de bûye. 

Husên Xizrî di demekê de bi cezayê îdamê mehkûm bûye 
ku parêzerê hilbijartî yê xwe tunebû û her wiha derfeta 
berevenîkirin ji xwe jî tunebûye. 

Hêjayî gotinê ye ku bi vê biryarê hejmara çalakên siyasî 
yên Kurd ku bi îdamê mehkûm bûne, gihîşte 13 kesan. 


cîhanê hatiye piştgîrîkirin: Li ser rewşa penaberan û 
kesên bê welat, mafên ramyarî yên jinan, mafê 
hemwelatitîya jinên xwedî mêr, qedexekirina koledariyê, 
qedexekirina firotina koleyan û bi hêza bizor ya kar, 
qedexekirina cudahîdananê di navbera mêr û jinan, 
qedexekirina cudahiyên regezî, mafên zarokan û hwd. 
Peymana dijî îşkencê û Zulmên Din, Qedexekirina 
îşkenceyên Ne Mirovane û Reftara Hovane di sala 
1948'an de hat pesendkirin û li sala 1987 cîbicî kirin, 
mînakek nihayî ya li peymanên navnetewî ku dibine 
pirensîbên giştî ên ku cara yekem di Carnameya Cehanî 
de hat formolekirin. 

Ew dîtinên ku gellek caran tê bihîstin, li ser wê ku hîna 
ew mafane li welatên ne-rojavayî nehatine cîbicîkirin, 
piranî hizrek bavsalarane ye: "mafê serbestiya 
raderbirrînê bo me rojavayiyan giring e, lê hûn xelkê 
welatên cîhana sêyem hîna negihîştine wê astê". Lewma 
gellek caran hatiye gotin ku welatên cîhana sêyem diviya 
berî her tiştan pêwîstiyên bingehîn yên jiyana mirovan 
wek xwarin û dermanan pêk bînin. 

Hetanî ew hewcehiyên despêkî neyên pêkanîn, gellek 
zehmet e rêzgirtin li mafên sivîl û siyasî yên şarovendan 
bê rêzlêgirtin. Xasmayî dewletên dîktator gellek caran 
dibêjin hetanî xelkê welatê wan di feqîrî û hejariyê de dijî 
tu hewceyî bi mafên siyasî û sivîl tunînin. Ew wilo nîşan 
didin ku dixwazin rewşa civakî û abûrî ya civakê bêtir 
bikin. 

Hinek gumanên cîhê xwe hene li ser armanca wan 
dewletane derbarê baştirkirina rewşa abûrî û civakî ya 
welatê xwe. Hetanî niha tu cihan nehatiye selimandin ku 
pêşgirîya mafên siyasî û sivîl ya xelkê bikaribe rewşa 
abûrî û civakî ya wana bêtir bike. 

Tenê tiştê ku tê dîtin, bihêzkirina dewletên zordar e! 
Herwisa gellek kêm xelkê bindest yê dewletên zordar 
piştigriyê li zordariya dewleta xwe dikin. Di welatên wilo 
de, Carnameya Cîhanî ya Mafên Mirovan gellek li wê 
zêdetir tê hezkirin ya ku dewletên zalim dibêjin. 

Bilî wê yekê du (2) peymanên mafên mirovan erkên 
cuda ji bo dewletan şirove dikin. 

Rêzgirtin li mafên sivîl û siyasî yên mirov pêwendî bi 
geşekirina abûriye welatan nine. Gellek caran tu pêwendî 
û elaqeyekî mentiqî di navbera mafên sivîl û siyasî û 
geşekirina rewşa abûrî de nayê dîtin. Tu hegerek nîne, bo 
nimûne çima qedexekirina îşkence li welatên hejar û 
dewlemend ferq bê kirin. 

Kurd Pira Navbera Turkiye Û Yekîtiya Ewropayê 



Selîm Zencîrî 


Pirsa kurd di 
^Turkiyê de dozek 
kevnar e û eva bo 
90 salî diçe ku 


dewleta Turkiyê haşa û înkara kurd di wî 
welatî de dike. Eva jî di halekê de ye ku 
di vê sedsalê de nêzîk bi 180 dewletên 
din yan di bin nîrê bindestî û dagirkeriyê 
de rizgar bûne, yan jî ji sîstema 
federaliyê ve ber bi xweseriyê çûne û 
hejmara wan niha gihîştiye 206 
dewletan. ku mînaka herî nû jî Kosovo 
ye. Eva jî di halekê de ye ku nifûs û 
rûbera Kurdistana Bakur û fakterên 
netewî bi berhevdan tevî çendîn welat û 
dewletên xweser zêdetir e. 

Bi giştî di vê midehê de dewleta 
Turkiyê bi hemû şiyan û karîna xwe û ji 
her derfet û alavekê bo jiholêrakirîna 
yakcarî a nasnameya vî gelê mafxwarî 
mifah standiye, kurd bi Turkên çiyayî nav 
birine, peyva kurd, kurdistan, zimanê 
kurdî û navkirina zarokan bi vî zimanî 
qedexe, bive û tawan zaniye, navê 
zêdetir ji 12000 gundan ji kurdî ve bo 
tirkî guhertiye, 4000 gundên Kurdistana 
Bakûr kavil kiriye, demografiya deverê 
têk daye, kurd ji cihwarên eslî yên xwe 
veguhastine û derbider kirine û dixwazin 
kurdan terorîze bikin, nêzîkî 10 000 kes 
heyanî niha bi tawanên siyasî ji nav 
birine. Ji aliyekî din ve jî 70000 kurd 
çekdar (caş - Qurûcû) kiriye heya ku 
şerê kurd bi kurd bide kirin û... hwd. 

Lê li hember ew hemû zulm û zora 
dewleta Turkiyê û serbarê bedel û 
goriyên yekcar zaf, xebat û tekoşîna 
kurdan û serhildan li pey serhildanan 
meşiyane û heya qasekê karîne xwe ji 
pîlan û siyaseta bişaftin û helandinê 
biparêzin û berevanî ji ziman, çand û 
nasnameya netewî a xwe bikin. 

Ev du sê dehsalên vê dawiyê, qonaxa 
herî dijwar û bixwîn ji bo her du aliyan li 
qada xebat û berevanî li pêxem 
asîmîlasyona yekcarî a kurdan di wî 
welatî de bûye ku ev jî vedigere ser 
siyaseta hov ya dewleta Turkiyê û 
berhema hewlên asîmîlasiyon û 
înkarkirina kurdan e ku jîngehek neewle 
ya siyasî, civakî di Turkiyê de li pey xwe 
re aniye û bi baldan bi zirar û ziyanên 
madî (dirangî), menewî û canî yên ku jê 
ketine, heya niha bi tu encamek dixwazî 
xwe negihîştine. Piştî derbasbûna ewqas 
salên tejî tawan û cinayet derheq 
kurdan, niha xêncî çareseriya aştiyane, 
tu metod û şêwazek din nemaye ku li ser 
kurdan nehatibe ceribandin. Lewra niha 
feza û etmosferek dilxweşker derheq 


çareseriya pirsa kurd derketiye rojevê û 
rewşa navxweyî û derveyî yên Turkiyê û 
hevkêşeyên siyasî çareseriya meseleya 
kurd bi ser dewleta Turkiyê de 
sepandine. Lewre ye ku niha em dibînin 
berpirs û karbidestên payebilind yên 
Turkiyê bi eşkere bas ji vê pirsê dikin ku 
pirsa herî girîng û mezin ya Turkiyê ye. 
Çunku di rastî de pirsa kurd, Turkiye di 
hemû warekê de lawaz kiriye û 
Turkiyeyek ku xwezyarê bihêzbûna xwe li 
deverê, endametî li YE'ê û parastina 
yekîtiya siyasî, civakî û tenahiya xwe be, 
neçar e xwe bide ber berê çareseriya vê 
pirsê. Her eva ye ku em dibînin Erdoxan 
dide zanîn ku helandin û ji holê rakirina 
nasname û qebûlnekirina kultûrên cuda 
di Turkiyê de helwesta faşîstan bûye û 
êdî gihîştine vê baweriyê ku guhertinê di 
siyaseta xwe de pêk bînin. 

Her çiqas ku sala 1993'an ya Zayînî jî 
Turkut Ozal, Serok Komarê wê demê yê 
Turkiyê jî ji çareseriyê nêzîk bibû, lê 
dewleta kûr anku Ergenekonê bi 
terorkirina navhatî, dosyaya çareseriyê jî 



arşîv kir, lê serdemê niha bi serdemê 
Qzal re pirr ferq heye û guncawtir e. 
Çunku kurd niha di perlemana Turkiyê de 
xwedî kom (ferasyon) ek taybet bi xwe 
ne (DTP) û herweha partiya desthilatdar 
jî, partiyek kemalîstî û nejadperest nine. 
Lewre niha bi destpêkirina dubare ya vê 
dosyayê, derfet û fersend heye ku 
partiya desthilatdar zend û baskên xwe 
lê hilde û xwe ji vî barê giran rizgar bike 
û ew şanaziya dîrokî jî bike nesîbê xwe. 
Çunku êdî raya giştî a Turk û kurd jî şer 
naxwazin û Turkiye jî vir şûnde tab û 
tehemûla bere janên vê pirsê nake 
(nagire). 

Her di vê derheqê de em dibînin ku aliyê 
kurd wekî PKK û DTP û PSK û partiyên 
din li daxuyanîyên xwe de amadebûna 
xwe bo her terze hevkarî û hevfikiriyek di 
deheq çareseriya vê pirsê de ragihandine 
û bi taybet PKK bi agirbestên yek li pey 
yek yên xwe zêdetir hest bi berpirsiyariyê 
dike û ji vê derfetê bi başî mifahê distîne 
û pêşwaziya H. H. Kurdistanê jî ji vê 
agirbendê, pûte û girîngiyek zêdetir bi vê 
piroseyê dide. Em dibînin ku niha hin 


aliyên kurdî ji dirûşma xweseriyê bo 
çareseriya bi modela Skatlendê razî 
bûne. Lê wisa dixuye ku aliyê Turk 
modela Almanya bi baştir dibînin. Bi vê 
wateyê ku ew mafên ku turkên Almanya, 
ne li ser xaka xwe jê bi mifah in!, kurd jî 
li ser xaka xwe lê behremend bin. 

Bo mînak mafê vê hindê hene ku 
navên dixwaz yên xwe li zarokên xwe 
bikin, bi zimanê zikmakî yê xwe bixwînin, 
azadiya Olî û avakirina rêxistin, navend û 
sendîkayan hene, herweha azadiya çap û 
weşana rojname, radyo û televîzyonan bi 
zimanê turkî hene û... kurd jî dikarin ew 
maf li ser xaka xwe hebin, lê bi hin 
guhertinan. Weke bikarneanîna tipên Q, 
X û W, herweha zimanê kurdî di 
dibistanan de bijarte û dilwaz be, nek 
fermî. 

Lê ji aliyekî din ve helwstên nezelal û 
dijber yên her yek ji Serokkomar, 
Serokwezîr û Serokerkanê arteşê û 
domandina operasiyonên leşkerî û 
esmanî serbarê agirbirra PKK'ê û girtin û 
zîndanîkirina endam û berpirsên DTP'ê, 
şik û gumanê dixe ser hêviyê û herweha 
rastiya gavên wan derheq çareseriya 
aştiyane. 

Lewra hewce ye ku dewleta Turkiyê bi 
hemû aliyên xwe, bi eşekere û zelal dev 
ji dubendî û durûyiya xwe ya siyasî, 
mercdanîn û xapandina xelkê berde û çi 
din bo çareseriya vê pirsa navxweyî ji 
derveyî xwe li pey negere û vê derfeta 
dîrokî ji dest nedin. Aliyê kêm di qonaxa 
yekemîn de, hewce ye çend gavan bo 
nîşandana rastiya niyeta xwe bigrin 
pêşberî xwe. Yekem Operasiyonên leşkerî 
yên xwe rawestînin, hêza çekdar a bi 
navê parêzerên gund (caş) hilweşînin, 
nivîsên li ser Çiyan yên ku "çi 
bexteweriyek e ku ez Turk im", ji holê 
rakin, lêborînek giştî der bike û derfet 
xebat û tekoşîna siyasî di hundir de pêk 
bîne, herweha girtiyên siyasî serbest bike 
heya ku derfet ji bo amadekirina 
destûrek nû li ser bingeha dadperwerî û 
wekheviya gelan pêk were. 

Bi vî awayî jî him dê tenahiya navxweyî 
ya Turkiyê aram û misoger bibe, him jî 
dê yekîtiya siyasî, civakî a wê jî bihê 
parastin, herweha dê li YE'ê jî nêzîktir be 
naku kurd dê bibe pira navbera Turkiye û 
YE'ê. 

Herweha dê di warê aborî de jî vêc û 
qazancek zaf ji neft û gaza herêmê ji 
rêya Mobako û kompaniyên xwe bidest 
bixe. Berevajî parehiştina vê dozê, dê 
nirx û bihayên siyasî, aborî, canî, wijdanî 
û ruhî yên zîdetir ji bo her du aliyan li 
peyre be. 

Hilbijartinên Serok Komariyê Û Jinên îranê 


Perî Islamniya 


end rojan berî niha anku roja înê, 
12.06.2009'an, hilbijartina^ Serok 
Komariya rejîma Îslamî a îranê bi 

dawî hat. Di vê hilbijartinê de ku pitir ji 470 
kesan xwe ji bo Serok Komariyê berbijar 
kiribûn, ji aliyê Konseya Parêzvan ve tenê 
selahiyeta 4 kesan bi navên Mehmûd 
Ehmedînejad, Mêhdî kerûbî, Mîrhusên 
Mûsewî û Muhsên Rizayî hate erêkirin. Di 
nava van 4 kesan de 2 kes bi navên 
Mûsewî û Kerûbî xwe bi guhertinxwax dan 
nasîn û dirûşmên guhertinxwaziyê girtine 
pêş û du kesên din bi navên Ehmedînejad û 
Rezayî jî mohafizekar bûn: Em di vê 
nivîsarê de dixwazin zêdetir li ser bi nav 
guhertinxwazan bisekinin. Ger mirov bi başî 
zaniyarî li ser sîstema rejîma Komara Îslamî 
a îranê tunebe, zû dê were xapandin. Ma 
ne raste^ku çend sala berî niha jin û 
ciwanîn îranê bi dirûşmên derewîn ên 
Xatemî hatne xapandin. Jin û ciwanên 
îranê bi hêviyek pirr mezin hem di 
hilbijartina serok komariya di sala 1376'an 
(1997) de û hem di sala 1380'an (2001) de 
beşdarî kirin hilbijartinan bûn û çûne ser 
sindoqên dengdanê. Helbet ne ji ber 
Xatemî, belku ew têniyê azadiyê bûn û 
Xatemî jî ew yeka bi başî dizanî û bi dana 
dirûşmên azadîxwazane xelkê îranê xapand 
û kişande ser sindoqa dengdanê. Di asta 
navnetewî de jî dewletên biyanî nemaze 
welatên Ewrûpî jî bi sedema vê yekê ku ji 
sîstema Komara Îslamî a îranê zaniyariyên 
zaf tunebûn, Xatemî weke mirovek 
guhertinxwaz mêze dikirin û van jî bi 
hêviyek mezin peşwazî ji Xatemî kirin. Lê 
mixabin Xatemîyê reformxwaz jî her weke 
axundên din dema ku hate ser kursiya 


R oja şemî, 13'ê Hezîrana 
2009'an, kurdên koçber yên 
Rojhilata Kurdistanê, ji bo 

nîşandana nerazîbûnê li hember 
biryara şandina wan bo axa îraqê ji 
aliyê hukûmeta îraqê ve, dest dane 
gireveke giştî. 

Nûçegihaniya Kurdistan'ê di vê 
derbarê de ragihand ku ew kurdên 
koçber di navbera sînorên îraq û 
Ordunê de di rewşeke aloz de dijîn. 
Çend rojan berî niha parêzvanên 
sersînor yên îraqê, bi Komîteya 
Koçberên Kurd Yên Rojhilata 
Kurdistanê ragihand ku hukûmeta 
îraqê kar û barên veguhastina wan bo 
kampa Elwelîd li ser sînorên îraq- 
Sûriyayê û li wir jî bo îraqê tevav 



Dîmenek ji êrîşa hêzên rejîma îranê bo ser 
xelkê nerazî piştî encama hilbijartinan 


desthilatê, dirûşmên xwe ji bîr kirin û pişt ji 
hemû ew soz û qewlên ku dabû xelkê kir. 
Piştî Xatemî Ehmedinijad singê xwe da pêş 
û bi dirûşma," Ez piştevanê zehmetkeş û 
hejarên îranê me" hate meydana 
hilbjartinê. Lê di doma 4 sal desthilatdariya 
Ehmedînejad de jî, wî li cihê vê yekê ku 
perê petrolo, anku dahata netewî bîne ser 
sifrên xelkê, şande derveyî sînorên îranê ji 
bo têkdana ewlehiya herêmê û 
piştevanîkirin ji destek û taqimên terorîst 
ên weke Hizbulaha Lubnanê, Hemas û... 

Bi hebûna wan hemû belge û azmûnên 
ku jinên îranê ji vê rejîmê û beşdarbûna 
xwe di hilbijartinan de hene, lê mixabin 
mirov dîsan dibîne ku beşek ji wan bi 
dirûşm û sioganên derewîn ên ji aliyê kesên 
weke Mûsewî û Kerûbî ve dilxweş in, di 
halekê de qanûna bingehîn û qanûnên din 
ên vê rejîmê astengên herî mezin ji bo 
daxwaziyên wekhevxwaziya jinan in. Lê vê 
gerrê serbarê beşdarîkirina xelkê îranê di 
hilbijartinan de (tenê Kurdistana îranê 
nebe) û herwiha li gor çendîn rapirsiyan ku 
di bajarên cur bi cur ên îranê de hatine 
encamdan, Mûsewî pitir ji %60 dengan 
anîbû, lê çima Ehmedînejad bû Serok 


kiriye. Qirar e heya çend rojên tê, 
koçberên han ber bi îraqê bihên 
veguhastin. 

Ji roja yekşem, 14'ê Hezîrana 
2009'an ve, 9 kes ji wan koçberan 
girev girtine. Hêjayî gotinê ye ku 
koçberên han nêzîkî 20 salan e ku di 
kampa Eltaş a îraqê de dijîn û di 
destpêka sala 2005'an a Zayînî de bi 
sedema nebûna ewlehiyê û gefa 
girûpên tundrew û şovenîstên Ereb ji 
wan, bi armanca derbasbûnê, rêya 
welatê Urdinê dane ber xwe. Lê heya 
niha jî ne hukûmeta Ordunê îzna çûne 
nav wî welatî dide wan û ne 
Komîsariyaya Bilind a Koçberan ya 
Neyeweyên Yekbûyî hevkariya pêwîst 
tevî wan dike. 


Komarê îranê?! 

Li vir ji mirov re derdikeve ku rejîma 
îranê heta rêz ji bo dengê xelkê nagire û 
negirtiye, ji beşdarbûna xelkê tenê û tenê ji 
bo berheqîdan bi desthilata xwe di asata 
navnetewî de mifahê distîne û dengê xelkê 
weke alevekê bikar tînin, nek ji bo 
diyarîkirina çarenivîsa wan. 

Lê pirs ewa ye: Gelo ger Mûsewî yan 
Kerûbî hatiba hilbijartin, dê karîban soz û 
qewlên xwe bi cih anîban?! Bersiv rohn e, 
bê şik van du kesan nedikarîn sozên xwe bi 
cih bînin, çimku di rastî de wan her bi xwe 
jî nedixwastin vê yekê bikin. j3ona 
îsbatkirina vê yekê hewce ye jinên îranê 
berî her tiştî karnameya wan du berbijaran 
bixwînin û şirove bikin, vê demê dê ji wan 
re bi rohnî derkeve holê ku deng dane kî! 
Jinên îranê divêt li xwe pirs bikin ku gelo 
heya niha ev guhertinxwezane li kuderê 
bûne. Başe çima wan tenê bo carekê 
kiryarên gemar û dijî mirovî ên rejîma îranê 
weke îdamkirin, kuştin, îşkencekirin, 
dûrxistin, pêkanîna xizanî û fehşayê û wd... 
di îranê de mehkûm nakirine?! 

Jinên îranê vê carê jî hinek daxwaz ji 
berbijarên bi nav reformxwaz kirin, dema 
ku mirov çav ji wan daxwaziyan dike, zû ji 
mirov re derdikeve holê^ku mixabin dîsan 
asta daxwaziyên jinên îranê ne bilind û 
bingehîn in. Xwastekên jinan en sereke 
evane bûn: Divêt îran Carnameya 
Navnetewî a xebat li dijî cudahîdanana 
zayendî bipejirîne û çend xalên weke 
19,20,21, û 115 ya qanûna bingehî ya 
rejîma Îslamî ya îranê biguhere. ^ 

Lê di rastî de ger rejîma îranê van 
mercan qebûl bike, wê demê rejîmek bi 
navê rejîma Komara Îslamî namîne, lewra 
hêvîdarîbûn bi guhartinên kûr û rastîn di 
çarçoveya vê rejîmê de xewn û xeyal e. 



Dîmenek ji gireva penaberên Kurd ên 
Rojhilatê Kurdistanê li ser tixûbên navbera 




Kurdên Koçber Yên Rojhilata Kurdistanê, Di 
Navbera Sînorên îraq Û Urdinê Girev girtin 

JIYAN U MIRIN 


ADAR JIYAN 
adarjiyan@mynet.com 


J iyan, ji aliyê daringî ve 
pêvajoyek e sînordar û 
demdemî, belê ji aliyê arişî ve 

bê sînor û bêdawî ye. Mirin jî, ji ber ku 
sînordariya jiyanê bi mirov dide fêmkirin 
û wateyeke giran li jiyanê bar dike, ew jî 
tiştekî gelekî girîng û manîdar e. 

Her tişt bi dijberê xwe li wateyeke 
têgînî ya kûr û giring dadigere. Her têgîn 
bi dijwateya xwe manîdar dibe û tê 
fêmkirin. Jiyan û mirin jî du têgînên 
dijber û lêkneker ên ku bi hev û din ve 
girêdayî ne. Yanî jiyan, bi mirinê û mirin 
jî bi jiyanê watedar dibe. Ji aliyê fîzîkî ve, 
ev herdu tişt ji hev û din re dibin sînor; lê 
ji aliyê giyanî ve ev her du jî wekî du 
dijminên hêzdar li hemberî hev û din 
şerekî lêkneker dikudînin. Hemû tişt 
dijberê xwe di xwe de dihewîne. Yanî em 
dikarin bibêjin, hemû dijber, heta 
demekê bi hev re belê li hember hev 
dijîn. Belê şerê navbera wan û 
lêknekeriya wan bê westan û rawestan 
didome. Wekî hemû dijberan ligel ku 
jiyan mirinê û mirin jî jiyanê di xwe de 
dihewîne jî, dîsa yek dibe hûtê ya din û 
wê dadiqurtîne. 

Jiyan û mirin; wekî du dijmin û 
dijberên qedîm, tim li hemberî hev şer 
dikin. Şerê jiyan û mirinê şerê hebûn û 
nebûnê ye. Di dawiya vî şerî de kîjan bi 
ser dikeve, ew serê ya din dixwe. Şerê 
navbera hemû dijberan bi vî awayî 
didome. Bo nimûne: îro şerê navbera 
tevgerên aştîxwaz û hêzên şerûd û 
şerxwaz, şerê jiyan û mirinê ye. Têkoşîna 
tevegrên azadîxwaz û mafparêz, têkoşîna 
rizgarkirina mirovahiyê û têkoşîna 
bidestxistina jiyaneke nû û nûjen e. Bi 
kurtayî mirov dikare bibêje, berxwedan, 
serhildan, raperîn û têkoşîna wan ya li 
hember pest û kotek û çewsandinên tund 
û dijwar, nîşana jiyanê; belê bêdengî, 
xwesparî û radestbûna wan jî nîşana 
mirinê ye. Derheqa vê yekê de Bailey 
wisa dibêje: "Ne girîng e ku em çiqasî 
dijîn; a girîng ew e ku em bi çi awayî 
dijîn." Rast e. Ne ewqa muhîm e ku 
mirov çi qasî dijî. Ya muhîm ew e ku 
mirov ji bo çi an bi çi awayî dijî. 

Jiyan, tenê ne hilmdayîn û hilmstandin 
e. Jiyaneke bênirx û bêrûmet, wekî barê 
mirinê ye. Yên ku xwe didin bin vî barî an 
jî naxwazin vî barî ji ser stûyê xwe 
bavêjin, dê ew rojê sed carî bi mirinê re 
rû bi rû bimînin û bi mirin û miriyan re 
rabin û rûnên. Ango dê ew bi mirîtî bijîn. 
Divê gel û kesên bindest û bintûte, bi 



rêxistin û bi biryardarîyeke xurt dest 
bidin hev û jiyaneke nirxdar û rûmetdar. 
îro, mirovahî, li navenda cîhanê, di 
Rojhilata Navîn de û li Mezrabotan, ji nû 
ve di dergûşa şaristaniyê de doş dibe. 
Divê gelên Rojhilata Navîn li hemberî 
mirina kerr û kor û lal tovê jiyanê 
bireşînin ser vê erdnîgariya qedîm; qey 
ku jiyan li ser vê xaka pîroz û adan ji nû 
ve zîl bide. Tovê ku bi destê bav û 
bapîran hatibiye reşandin, îro li ser koka 
xwe şîn dibe û li ser xaka bi hatinî û bê 
xêr û ber, şax vedide. Ev şaxan, şaxên 
jiyana bêsînor û bêmirin e. Li aliyê din jî 
dijminê jiyan û mirovahiyê bi hemû hêz û 
derfetên xwe, xwe li karê jiholêrakirina 
gelan girê dane. Ne xem e. Mirina ku ji 
bo jiyanê û di rêya jiyanê de be, dê li 
hember jiyaneke mirî tim û tim bi ser 
bikeve. Civat û civakên ku nizanibin 
bimirin, dê ewê nikaribin bijîn jî. Wekî ku 
li jorê jî hate diyarkirin; jiyan bi mirinê û 
mirin bi jiyanê watedar dibe. Belê jiyan û 
mirineke çawa? Ji bo wê divê mirov van 
herdu têgînan baş fêm bike û wan ji nû 
ve hilde dest û rave bike. Di mercên 
îroyîn de, wisa bûye ku her gav rêya 
hezkirina jiyanê, di mirinê re derbas dibe. 
Wekî ku şehîdên rojiya mirina mezin jî (li 
girrtîgeha Amedê) digotin "Em ji bo 
jiyaneke birûmet diçin mirinê..." Rast e. 
Jiyan di mirinê de veşartî ye. Lê herkes 
nikare bigihîje vê raz û sirê. Divê ku 
mirov bizanibe di wateya jiyanê de 
bigihîje; girîngiya jiyanê di dil û mêjiyê 
xwe de, belê bi awayekî rastîn, 
bihishisîne; ango ji jiyanê hez bike. 
Herkes dibêje:" Ez ji jiyanê hez dikim." 
Gelo çend kes dizanin wateya jiyanê çi ye 
an çend mirov dikarin qîmetê bidin 
jiyanê? Qey herkes dikare mebesta 
girîngpêdana wê fêm bike? Bi rastî ew ne 
tiştekî asan û ketberê ye ku her mirov 
bikaribe wate û girîngiya jiyanê fêm bike 
û bibe layiqî wê. Mirov dikare bibêje ku 
jiyan, ji bo mirovî/ê aştî, azadî û 
serxwebûn bi xwe ye. 

Mirovê/a ku ne azad be, nikare bi 
serbilindî bijî û behsa hebûn û 
kesayetiyeke azad bike. 

Berî ku mirov bibe xwediyê tevger, 
bizav û pêwendiyên azad, divê bibe 
xwediyê dil û mêjiyekî azad û serbixwe. 
Dîsa kesên ku dil û mêjiyên wan dîl 
hatibe girtin, ne pêkan e ku têkiliyên wan 
ên rojane û civakî serbest û jidil bin û ew 
kes dikaribin ji bo xwe û bi vîna xwe tev 
bigerin û bijîn. 


Kaniya He/bestan 


Bendewarî 



Hejarê Kurd 


Li dûrî te 

Nêzîk 

Di 

Himbêza 

xweda 

Li ser destan 
Xewnê te 
Di dilda 
Dilorînim. 

Li dûrî te 
Ç\ roj dirêjin 
Ç\ meh nayên 
Hejmartin 
Ç\ jiyan 
Di şûna xweda 
Dizîvire, 
gêje gêj 
li bin guhî 
hevdikeve. 

Li dûrî te 
Nêzîk 
Tu dev ji 
Sawêrê min 
Bernadî. 

Li dûrî te 
li ser 
sîngê te 
nêzîk 
hîn 

şûna lêvê min 
mora evînê 
nîşandabû, 
hîn zindîbû 
hîn ne ziwabû 

li dûr 
nêzîkîya 
te 

dihindirê 

minda 

jîyandibî 













Hejmar 113, 21ê Hezîrana 2009 


ÇAND U HUNER 


Agirî 


Yarmetîdana xelkê bi TISHKê,Ronîkirina Tîrêjên hevîyên aştî, 
Azadî û demokrasiyê di nava dilê gel de ye 


Rojen ji welat 


H 


eyamek dibe em dibînin ku 
televîzyona "TISHK" di 
bernameyên xwe yên rojane de, 


daxwaza hevkariyê ji xelkê Kurdistanê dike. 

Piştî şêst û çend sal xebata rewa û 
mafxwazane ya PDKÎ û gelê kurd û 
gorîkirina hezaran keç û xortan, derbiderî û 
malwêranî, rev û wd... li Rojhilatê 
Kurdistanê, "TISHK" yek ji destkevtên herî 
giring û bi nirix di wê beşa Kurdistanê de 
ye. 

Tişta ku zêde balkêş e û ez dixwazim li 
ser bisekinim, ew e ku hindek kes hewl 
didin hewcehiya malî û abûrî ya rêveberên 
wê kanala kurdî bikin kêmasî û alavek bo 
xerabkirina nav û heybet û hêmaya "TISHK 
TV" û karmendên wê û... 

Lêbelê ez wekî hevwelatiyekê ku di 
hundurê welêt de dijîm û kêm û zêde haya 
min li derdora xwe heye, di alîkarîxwastina 
"TISHK TV"yê de ez ne tenê kêmasiyekê 
nabînim, belkû tiştek normae kanalek xelkî 
alîkariyê bixwaze û hêz û qaweta xwe ji 
gelê xwe bistîne. Neku penayê bo neyar û 
dujminan bibe. 

Dîrok bo me derseke mezin û bi nirx e û 
bi rohnî eşkere dike ku pilingê Agirî, Êhsan 
Nûrî Paşa, girêdayê dewleta fêlbaz û 
riwîsifet û xwînmij ya paşayetiya îranê bû û 
şahê îranê bi rihetî ew firotne hindek dar, 
kevir û qîfarên çiya û bû sedema ji nav 
çûna şoreşê. Ya din penaberî û koçberbûna 
hezaran jin û mêr, zarok, pîrr û kal ên 
kurdên Başûr bo îranê bi sedema birrîna 
yarmetiya malî û nedana çek û 
teqemeniyan bi pêşmergên fermandehê 
nemir û çepera berxwedanê, Mela Mistefa 
Barzanî ji aliyê wê dewletê ve bû. 

"TISHK TV" mîna rojeke geş ku di her 
tîrêj û tavên newreqa ronahiya wê de 
hejarî, feqîrî, derbiderî, êş û jana bindestî û 
êxsîrî, berxwedan, kultûr, dîrok û... ya gelê 
kurd li Rojhilatê Kurdistanê tê dîtin; nîşanê 
xelkê cîhanê dide û wekî qelemekê di nava 
çavê dijmin de ye. 

Xelkê Kurdistanê yarmetîdan bi "TISHK 
TV" ne tenê bi yarmetî û destgirtin ji wan 
nizanin, belkî wî karî dikin ku dizanin 
"TISHK TV" jî mînanî xebatkarên xwe ên 
çeleng û bi cerg, yarmetîder û piştîvanê 
gelê xwe ne û egîd û mêrxasên rojên 
hawar û tengasiyan in. 

Em gelê kurd "TISHK TV" ne wek 
kanalekê nabînin bo sergermkirin û tijîkirina 
dema bêşoliya xwe, jiberku em wek 
alavekê dibînin ku reng û deng û hêmaya 
jiyana me ji cîhanê re diweşîne, û tirbûnek 
e ku qîrîna bêdengî û belengaziya 
neteweyekî bindest li îranê belav dike. 
Lewre hebûna wê, hebûna me ye. "TISHK 
TV" çirayeke ron û zelal e ku di şevên tarî 
de di malên hevwlatiyan de, diçirûske û 
ronahiyê dide der û dorê û çav û guhên gel 



vedike û dibe nîşanderê rêya jiyan û hêviya 
berxwedana wan. Eger ew çira bitemire û 
ronahiyê nede, tê wê wateyê ku çav û 
guhên xelkê Kurdistanê tên girtin, Mirovêa 
bê çav û guh jî mirî ye. çûnku TÎSHK 
berhema xwîna şehîdan e, hêvî û çavroniya 
dayîkên cergsotî ye, berhema xebat û 
qorbanîdana çendîn salî ye, jivangeha 
evîndarên aştî, azadî û demokrasiyê ye, 
deng û rengê berevanker, heqxweazî û 
hawar û nalîna mezlûman ji destê zalim û 
sitemkaran e, rûgeha azadîxwaz û 
wekhevîxwazan e, dermanê birîn û êş û 
janan e, nîşanû berjeng û sembola 
şoreşvanan û qelemê çavê dujminan e, 
Tîshk deng û rengê pêşmerge û hemû tex 
û qatane, TISHK kenî û şadiyê dixe nav dilê 
zarokan, hêviyê dide bindestan û gulle û 


tîran direşîne dilê dujminan. 

Rêveberên "TISHK TV" baş dizanin ku 
xelkê çi car ew tenê nehêlane û nahêlin û 
vê her ciqas pêşkêşî û yarmetiyên gel 
zêdetir bin, eyan dibe ku baweriya wan bi 
rêbaza Tîşkê zêdetir e û çavnihêriya 
xizmeteke zêdetir û berfiretir dikin. 

TISHK Tv eger hejar û destkurt e, ji ber 
vê yekê ye ku ew parêzvanên gel û 
neteweyek hejar Û bindest in. Lê tişta ku 
gellek balkêş û bi qîmet e, ev e ku gelê 
kurd li Rojhelatê Kurdistanê bi hebûna ew 
hemû zext u zordarî, şer, malwêranî, hejarî 
û destkurtî yê, çi car aliyê li pişt TISHK ê ji 
bîr nekirine û pişta wê vala nehiştine û di 
her şert û mercekê de hevderd û xemxwarê 
hevdu bûne û tu hêz û ba û bahozek jî 
nikare wan ji hev beqetîne, çunku Tîshk 
yanî gel. 




Ji bo Heskîfê ku bi avakirina Bendava 
Ilisuyê re bi tunebûnê re rûbirû ye, dem 
derbas dibe. 

Rojnameya çep-lîberal Frankfurter 
Rundschau ku li Almanyayê weşanê dike 
angaşt kir ku Almanya, Swîssre û Avusturya 
ji bo avakirina Bendava Ilisuyê dev ji dayina 
krediyê berdane. Piştî hat têgihiştin ku 
Tirkiye dê nikaribe 153 şertên ji bo dayina 
krediyê heya 6ê tîrmehê bi cîh bîne, 
hêviyeke din çê bû ji bo Heskîfê. 

Di nûçeya Frankfurter Rundschau de tê bibîrxistin ku ji bo Tirkiye ji van her sê welatan 
bikaribe 450 milyon euro kredî bigire, di çileya 2008'an de, 6 mehê din dem girtibû û li gor 
vê diviya Tirkiye heya 6ê tîrmehê 153 şertên mîna avahiyên dîrokî yên Heskîfê bar bike 
ciyek din, ji bo şêniyên li herêmê wargehên nû ava bike û ziyanê nede xwezayê, pêk bîne, 
lê li gor lêkolînên ku hatine kirin, ta niha van şertan pêk neaniye. 

Di vê navberê de kampanyaya îmzeyan ku ji aliyê Komeleya Xwezayê ve tê birêvebirin û 
daxwaza ku Heskîf mîna mîrata Xwezayî û Çandî ya Cîhanê ya UNESCOyê bê pejirandin, 
didome. Koordînatorê kampanyaya Komeleya Xwezayê Erkut Erturk got: "Saziyên ku kredî 
didin, 153 şert dabûne pêşiya Hukûmeta Tirkiyeyê. 

Di nav demê de ji aliyê Ewropayê ve jî hat zanîn ku ev şert dê nikaribin bêne pêkanîn. 
Em jî banga xwe ya ji Hukûmeta Tirkiyeyê re ku Heskîf mîna mîrata Xwezayî û Çandî ya 
Cîhanê ya UNESCOyê bê pejirandin, nû dikin". 

Heya niha ji welat û derî welat bi dehhezaran kes destek dane kampanyaya îmzeyan. 

Çavkanî: ANF NEWS AGENCY 

Werger: Amîda Kurd 

ÇALAKIYA GUHERTINA NAVEN CIH U WARAN 


■ i bo şûndestandina navên 
J Kevin yên cih û waran, gava 

yekem hat avêtin. Li gundek girêdayî 
qeza Midyadê, muxtarê gund doza 
guhartina navê gund kir. 

Bi awayekî fermî daxwaznama xwe da 
Wezereta Navxwe û Wezereta Çandê. 



Navê gund yê kevin Habsunnes e. 
Dema navê gund guhertin û kirin tirkî, 
navê gund bûye 

Mercîmekli(mercimek= Nisk). 

Ev 

daxwaza fermî ya yekem e ku çêbûye. 
wisa dixuye ku ev yek dê bibe 
destpêka daxwaza guhartina navên cih 

Pi warpn ywp \/pn kp\/in 


Keça Kurd li Rûsiya bû Umîn 


D i programa "Pêşbirka Stêrkan" 
de ku li Rûsiya birêve çû, keça 
Kurd (Zara) yekemîn derket. 

Zara di deng û performansa xwe de 
bala her kesî kişand û dereceya 
yekemîn bi dest xist. Ev serkeftina Zara 
bû sedem ku ew li Rûsiya bibe stêrkek 


û di rojeva medyayê de bimîne. Zara di 
kovara magazînê "Atmosfera" de ku li 
Rûsiya gelekî meşhûr e, got: Ew di 
mala xwe de bi kurdî diaxifin. Zara 
keçeke Kurd e û berî salên dûr û dirêj 
ji Ermenistanê bar kirine Moskova yê. 

Jêder: Avesta 





Piştî wê klr gellek 
rewşenbîr, nivîskar û 
Jiunermendên mîna 
Tarkan, Orhan 

Gencebay û Orhan 
Pamuk, romannivîs 
Yaşar Kemal jî bi 
îmzeya xwe piştgirî da 
Hesenkêfê ku mîna 
Qada Mîrata Cîhanê ya 
UNESCO-yê bê îlankirin. 

Yaşar Kemal, sedemê 
piştgêdayîna xwe ya 
kampanyaya navnetewî 
ya îmzeyan weha da eşkerekirin: "Civakên li çand, xweza û dîroka xwe xwedî 
dernekevin, dê nikaribin li ser lingên xwe bisekinin. Tunekirina xwezayê, 
tawana herî giran e û ev yek bi tu awayî nayê bexşandin. Yên ku xwezaya 
xwe wenda dikin, mirovahiya xwe jî wenda dikin. Çêkirina bendavan, rê li ber 
zuwabûna axê û nexweşiyan vedike. Eraziyên herî baş yên zîreetê, qeraxên 
çeman e û bendav, vê yekê tune dike. 

Bendavên bê zanebûn tên çêkirin, yek ji sedemên tunekirina xwezayê ye. Li 
Hesenkêfê (Eskîfê), dîrok û xweza ji hev nikare bê veqetandin. Pêşniyarên 
kolandin û barkirina cihek din a dewlemendiyên Hesenkêfê, ku ne mimkûn e, 
tunekirina mîrasek cîhanê ye." 


Qesra Ishaq Paşa ya li Bazîda navçeya bajarê 
Agirîyê, ji bo ku ji tav û baranê zerarê nebîne, dê 
bi camek 7 hezar mîtroqareyî bê pêçandin. Qesra 
îshaq Paşa, ku avakirina dê di navbera salên 
1687-1784'an de tewaw bûye, wê havînan ji tavê 
û zivistanan jî ji baranê, bi vî awayî bê parastin. 
Qasê ku rojnameya "Yeni Şafak" radighîne, 
Midûrê Tûrîzm û Çandê yê Bajêr, Muhsin Bulut, 
dibêje xebatên restorasyona Qesra îshaq Paşa, ku 
5 kîlometr ji Bazîdê dûr e, berdewam e. Bulut, 
dide zanîn ku tevahiya qesrê, dê bi 7 hezar 
metreqare camê bê parastin. 

Bulut: "Dema berf bibare, dê bi alîkariya 
sensorên germahiyê êvaran bihele û bi saya 
cihokan jî, dê biherike derveyî qesrê. Bi vî awayî 
ava berf û baranê dê zerarê nede temelê 
avahiyê." 

Bulut, dibêje ev xebatên wan, dê di nava sê 
mehan de biqede û bi merasimek mezin dê rûyê 
nû yê qesrê pêşkêşî ziyaretvanan bikin. 


Di daxwaznameya kampanyaya îmzeyan de, ku ji aliyê Komeleya Xwezayê- 
(Doga Dernegi) û Kovara Atlasê (Atlas Dergisi) ve hatiye destpêkirin, tê gotin: 
"Heger li Hesenkêfê bendav bê çêkirin, dê 300 cihên arkeolojîk di bin avê de 
bimînin û herweha jiyana jîndarên tenê li wê derê dijîn, dê bikeve bin 
xetereke mezin. Hesenkêf, li gor 10 kirîterên UNESCO yên mîrata cîhanê, 9-ên 
wan bi cih tîne. 


Daxwazname, dûre dê bi îmzeyên hatî komkirin pêşkêşî Serokwezîr Recep 
Tayyip Erdogan û serokwezîrên welatên ku dê qrêdî bidin vê projeyê, ji 
Serokwezîra Almanyayê Angela Merkel, ji Serokwezîrê Nemsayê Werner 
Faymann û ji Serokwezîrê Swîsreyê ji Hans-Rudolf Merz re bê şandin. 

rizgarionline 


Qesra îshaq Paşa, dê bi 
cam bê parastin 


Yaşar Kemal jî piştgrî da Hesenkêfê 













Duheftînameya siyasî, civakî, çandî û hunerî 
Partiya Demokrat ya Kurdistana îranê diweşîne 

http://www.kurdistanmedia.com/kurmanci/index.php 
Navenda bingehîn ya xebata Agirî li Kurdistanê ye. 

Navnîşana derveyî welat: AFK B.P. 102- 75623 Paris CEDEX 13 -FRANCE 

E - Mail: 

agiri2003@hotmail.com 

agiri2003@gmail.com 

Wezareta Jîngeha Herêma Kurdistanê: 

“Bombebaranên Turkiye Û îranê Ziyanên Mezin 
Yê Gihandine Jîngeha Herêma Kurdistanê” 


Li Iranê Alavên Ragihandin U 
Pêwendiyan Hatine Qedexekirin 


Piştî Hilbijartinê, Xelkê Serhildan Kir Û Rejîma 
îranê Bêrehmane Xelkê Nerazî Serkut Dike 


Piştî ragihandma encama şanoya hilbijartinên gerra dehem a 
serkomariyê di îranê de û sextekarî û îlankirina hejmarek ecêb 
û bawer pênekirî û dûrî çavnihêriya hemû aliyekê, nemaze 
dengê 24 milyonî yê Ehmedînijad!!!, xelkê bona nîşandana 
nerazîbûnê li hember vê hejmara sextekarî û dûr ji rastiyê dest 
bi serhildanê kir û zêdetirî heftiyekê ye xwenîşandan, meş û 
çalakiyên şermezarkirinê dimeşin. Heta niha 32 kes di bûyer û 
xwenîşandanên vê dawiyê ên Iranê li dijî rejîma Komara Îslamî 
a îranê hatine kuştin, sedan kes birîndar ketine û hezaran kes 
jî hatine girtin û binçavkirin. 

Xamineyî, rêberê olî ê rejîma Îslamî a îranê, di nimêja roja îna çûyî de, encama hilbijartinan erê kir û gefên tund ji 
xelkê nerazî xwar. Xêncî Tehranê, alozî û pevçûn di çendîn bajarên din ên îranê di navbera xelkê û xwenîşanderên 
nerazî berdewam û li çend bajaran rewşa awarte hatiye îlankirin. 




Malpera "dengubas.net"ê 
diyar kir, Wezareta Jîngeha 
Herêma Kurdistanê, Neteweyên 
Yekbûyî agahdar kiriye ku bi 
sedema bombebaranên 

berdewam ên Turkiye û îranê 
bo ser axa Herêma Kurdistanê, 
ziyan û xisarên mezin yê 


Piştî ragjhandina encama hilbijartinên Serok 
Komariyê li îranê ên 12'ê Hezîrana 2009'an û serhildan 
û nerazîbûnên berfireh ên xelkê li dijî sextekariya 
berfireh a rejîma Îslamî a îranê di wê şanogeriyê de,i 
alavên ragihandin û pêwendiyan bi tevahî hatine qut û| 
astengkirin. 

Zêdetirî 15 rojan dibe ku sîstema şandina peyaman bij 
rêya telefona destî(SMS) hatiye qutkirin, her wihal 
înternet bi berfirehî hatiye qedexe û qutkirin û malpe 
û televîzyon û çavkaniyên din û nûçeyan hatine fîlter û 
astengkirin û xelk nikare wan bi kar bîne. 

Ev sansor û astengkirina berfireh a alavên ragihandin 
û pêwendiyan ji aliyê desthilatdarên Komara Îslamî 
îranê ve, ji ber vê yekê ye ku xelk nekare bi hêsanîl 
dengûbasên meşên seranserê îranê bizanibe û haydarêl 
rewşê xwenîşandanan bibe û herwiah bi SMS û| 
înernetê bi hevdu re têkiliyê çê bikin. 

Ev sî sal e azadiya ragihandin û çapemeniyê di 
çarçoveya rejîma Komara Îslamî de bi xurtî û berfirehî 
tê binpêkirin. 


r 


gihîştiye jîngeha Kurdistanê. 

Dara Mihemed Emîn, Wezîrê Jîngeha Herêma Kurdistanê, di 
konferanseke çapemeniyê de ragihand ku NY ji vê pirsgirêkê hatiye 
haydarkirin ku topbaran û êrîşên îran û Turkiyê jîngeha Herêma 
Kurdistanê têk daye. Wî got: "Gellek zevî û daristanên Kurdistanê bi vê 
sedemê wêran bûne û erd û zeviyên zaf hatine şewitadin û jiyan li 
Herêmên ser sînoran dijwar bûye û war, zozan, seyrangeh û ... ên 
Herêma Kurdistanê hatine têkûpêkdan. 


Karkirina Zarokan Neadilane Ye 

Karkirina zarokan di hemû 
civakan de neadilane û dijî mirovî 
hatiye zanîn û tê hesibandin û li 
gor qanûnê qedexe ye, lê ev 
rastiya tal di gellek welatên cîhanê 
de tê dîtin. Li gor serhejmariya 
Saziya Navneteweyî a Kar, ser bi 
RNY, di asta cîhanê de, nêzîk 200 


milyon keç û xortên navbera 5 heta 14 saliyê mijûlê karkirinê ne. 
Saziya Navneteweyî ya Kar û UNICEF'ê ji ber rewşa karkirina keçên 
kêmtemen hişyarî dan raya giştî. 

Bi milyonan keç û xortên zarok di welatên Asya, Afrîqa û Amerîkaya 
Latîn, batî çûn bo dibistanê, pêşdebirina şiyan û karîna xwe û 
mifahstandin ji piştgiriya malbatê mijûlê karê bêrehmane di rewşên 
dijwar de ne. 


















